Pauluse o beha taba tjena: “Lerato leo Kreste a nang le lona lea re qobella, hobane sena ke seo re se ahlotseng, hore motho a le mong [Jesu] o ile a shoela bohle . . . O ile a shoela bohle e le hore ba phelang ba se ke ba hlola ba iphelela, empa ba phelele ea ileng a ba shoela ’me a tsosoa.” (2 Bakorinthe 5:14, 15) Haeba re ananela sehlabelo sa Jesu e le kannete, seo se tla re susumelletsa hore re etse liphetoho bophelong ba rōna—e leng hore re ke ke ra hlola re iphelela empa re tla phelela Jesu ea ileng a re shoela. Seo se bolela hore ntho e lokelang ho tla pele bophelong ba rōna ke ho etsa seo Jesu a se rutileng. Sena se tla ama boitšoaro ba rōna le lintho tsohle tseo re khethang ho li etsa bophelong. Batho ba bontšang tumelo ho Jesu ba tla fumana moputso ofe?